section_heading: Ronjenje na dah
paragraph_text: Klub je aktivan u ronilačkim športovima od 2004. kada je Karla Fabrio Čubrić prvi puta bila članica hrvatske reprezentacije za svjetsko prvenstvo u ronjenju na dah održanom na Tenerifima. Športski tim ronilaca na dah (Goran Čolak, Karla Fabrio Čubrić, Nikola Štorga, Ivan Sršen) tijekom četiri je godine postigao niz uspjeha i državnih rekorda sudjelujući na državnim i svjetskim prvenstvima te drugim međunarodnim natjecanjima. Veliki uspjeh postignut je 2007. godine kada Karla Fabrio Čubrić osvaja titulu dvostruke svjetske rekorderke i svjetske prvakinje u ronjenju na dah u disciplinama dinamika i Jump Blue, a Goran Čolak obara svjetski rekord u dinamici.